Lēmuma projekts

Par līdzekļu izdalīšanu no līdzekļiem neparedzētiem gadījumiem 
Sociālo lietu pārvaldei

	Izskatot Alūksnes novada Sociālo lietu pārvaldes 07.10.2026. iesniegumu Nr. SLP/1.7/26/1066, kas reģistrēts Alūksnes novada pašvaldībā 07.10.2026. ar Nr. ANP/1.42/26/3443, un  15.10.2026. iesniegumu Nr. SLP/1.7/26/1098, kas reģistrēts Alūksnes novada pašvaldībā 15.10.2026. ar Nr. ANP/1.42/26/3550,
pamatojoties uz Pašvaldību likuma 4.panta pirmās daļas 9.punktu, 10.panta pirmās daļas ievaddaļu, likuma “Par pašvaldību budžetiem” 16. panta otro daļu un 30.pantu,

1. Izdalīt no līdzekļiem neparedzētiem gadījumiem finansējumu 111 500 EUR (viens simts vienpadsmit tūkstoši pieci simti euro) apmērā Sociālo lietu pārvaldei sociālas palīdzības pabalstu un sociālo pakalpojumu nodrošināšanai.
2. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu pārkārtošanu Alūksnes novada pašvaldības budžetā 2026. gadam un finansējumu attiecināt uz:
2.1.	 107001 uzskaites dimensiju “Pabalsti maznodrošinātām un trūcīgām personām” – 81 500 EUR (astoņdesmit viens tūkstotis pieci simti euro) apmērā,
2.2. 	109201 uzskaites dimensiju “Savstarpējie norēķini par sociālajiem pakalpojumiem un pirktie sociālie pakalpojumi” – 30 000 EUR  (trīsdesmit tūkstoši euro) apmērā.
3.    Lēmums stājas spēkā ar tā pieņemšanu.
